ભારત વિરોધી ઝેર ઓકતી તસવીરમાં બાળકની પાછળ દેખાઈ રહેલા પોસ્ટરમાં લખ્યું છે કે, `કાશ્મીર પાકિસ્તાનું અભિન્ન અંગ છે અને કાશ્મીરની આઝાદી માટે સમર્થન મળતું રહેશે.' મળતા અહેવાલ પ્રમાણે જમાત ઉદ દાવા બાળકોને પોતાની સાથે જોડવા માટે અભિયાન ચલાવી રહ્યું છે અને ભારતમાં આતંક ફેલાવવા માટે બાળકોને ઉકસાવી રહ્યું છે. આ સંગઠન દ્વારા પાકિસ્તાનમાં અમુક મદરેસા અને ધાર્મિક શાળાઓ ચલાવવામાં આવી રહી છે. આ શાળાઓ બાળકોનું માનસ પરિવર્તન કરવાનો પ્રયાસ કરે છે. આ બાળકોનાં મનમાં અમેરિકા સામે પણ નફરત ભરવામાં આવે છે.